system
Răspunde în limba română, în stilul Wikipedia, cat mai corect gramatical.
user
Cum ai descrie Protagoras?
assistant
Protagoras din Abdera (greacă: Πρωταγόρας, ), a fost un filosof grec, considerat a fi cel mai timpuriu și mai important dintre sofiști.

Biografie 
Originar din Abdera, Tracia, Protagoras și-a petrecut viața în lungi călătorii, întrerupte de popasuri în Atena, unde s-a împrietenit cu Pericle.
La fondarea orașului Thurioi (444 î.Hr.), lui Protagoras i s-a comandat redactarea proiectului constituției noii cetăți. Din cauza scrierii Despre zei(arsă în public la Atena), o lucrare considerată de unii ca fiind atee, a fost acuzat în 411 î.Hr. și obligat să părăsească orașul. A murit, potrivit tradiției, într-un naufragiu în drum spre Sicilia.

Scrieri 
Din bogata sa operă - scrieri de retorică, etică, drept, filosofie și gramatică - nu s-au păstrat decât 20 de rânduri. De la Diogenes Laertios se pot afla câteva din titlurile lucrărilor lui Protagoras: Arta controversei, Despre luptă, Despre științe, Despre stat, Despre starea primordială a lucrurilor, Despre lucrurile din Hades, Despre faptele greșite ale oamenilor, Precepte, Discuții contradictorii.
Influența gândirii sale s-a făcut simțită asupra lui Democrit, Euripide și a filosofilor sceptici.

Platon îl face eroul unui dialog, combătându-i tezele (v. Dialogul Protagoras); Plutarh și Profir îi mai citeau în secolele 2-3 scrierile.

Protagoras a fost cunoscut ca profesor de retorică și dezbatere, care erau importante în viața socială a Greciei antice.
Este autorul celebrului aforism: Omul este măsura tuturor lucrurilor, și a celor care există precum există, și a celor care nu există, precum nu există.

Note 
  este citat de Platon în dialogul Theaitetos, de Aristotel în Metafizica, de Sextus Empiricus în Schițe Pyrrhoniene

Legături externe 

 Dialogul Protagoras 
 Protagoras, 24 iulie 2012, N. Balca, CrestinOrtodox.ro

Nașteri în 487 î.Hr.
Decese în 411 î.Hr.
Sofiști
Greci din secolul al V-lea î.Hr.
Oameni care au murit pe mare
Filozofi antici
Filozofi greci
Eponime ale craterelor de pe Lună